Diari Oficial de la Generalitat Valenciana


Sumari del DOGV 9321, del 20-04-2022 (2022/3186)

ACORD de 31 de març de 2022, de la directora general del Sector Públic i Patrimoni, per la qual s'incoa el procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Hortensia Motes Juan. EIP 310/2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3186


Data del document
:   31-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 31 de març de 2022, de la directora general del Sector Públic i Patrimoni, per la qual s'incoa el procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Hortensia Motes Juan. EIP 310/2016. [2022/3186]  
Núm. d'expedient: EIP 310/2016.  
Causant: Hortensia Motes Juan. DNI: \*\*\*\*842\*\*.  
Lloc i llos de la mort: València, 14 de març de 1983.  
Última adreça: València.  
  
Antecedents de fet  
Mitjançant la sol·licitud presentada, amb data 20 de juliol de 2016, per la Comunitat de Propietaris del carrer de Salvador Abril, 43, de València, aquesta direcció general s'assabenta de la defunció de la propietària de l'habitatge 5é de l'esmentada comunitat, sense facilitar més informació sobre aquest tema.  
Amb data 13 de setembre de 2016, es dicta una resolució de la directora general del Sector Públic, Model Econòmic i Patrimoni, per la qual s'ordena l'inici del procediment d'investigació abans de l'adopció de l'acord d'incoació del procediment per a la declaració d'hereu abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Efectuada la consulta a l'Ajuntament de València, aquest informa que Hortensia Motes Juan, amb DNI: \*\*\*\*842\*\*, figura empadronada al carrer de Salvador Abril, núm. 43, porta 5, fins al dia 1 d'abril de 1986, data en què va causar baixa per no renovació del padró.  
Una vegada sol·licitat el certificat d'actes d'última voluntat, consta que Hortensia Montes Juan no va atorgar testament.  
Consultat el cadastre i el Registre de la Propietat núm. 12 de València, consta com a titular de l'habitatge més amunt esmentat Maria de la Cruz Hortensia Motes Juan.  
Sol·licitat el certificat de defunció al Registre Civil de València, es comunica que no figura cap inscripció a nom de la persona consultada, i es demana que es confirme el primer cognom perquè adjunten certificat de defunció d'Hortensia Montes Juan, amb últim domicili a la plaça del País Valencià, núm. 11, de València. A més, consta anotada una carta-ordre del Jutjat d'Instrucció núm. 6 de València, que deriva de Diligències prèvies 1162/83. Sol·licitat el trasllat d'aquestes per a poder comprovar el nom, cognoms i DNI de la morta, el secretari del Jutjat d'Instrucció 6 de València comunica la seua destrucció, per acords adoptats en sessions realitzades per la Junta d'Expurgació de Documents Judicials de la Comunitat Valenciana.  
El 17 de gener de 2019, es va publicar en el Diari Oficial de la Generalitat Valenciana la Resolució de 5 de desembre de 2018, de la Direcció General del Sector Públic, Model Econòmic i Patrimoni, d'acabament d'investigació prèvia i incoació d'expedient de declaració administrativa d'hereu abintestat d'Hortensia Motes Juan, i es va exposar en el tauler d'edictes de l'Ajuntament de València del 18 de desembre de 2018 al 21 de gener de 2019.  
Davant de la no-coincidència del primer cognom en la documentació que consta en l'expedient, se sol·licita informació a la Direcció General de Policia, la qual confirma que el cognom amb el DNI que es facilita és Motes.  
Tenint en compte el que s'ha dit anteriorment, atés que no constava, després de cerques infructuoses, el certificat de defunció de la titular registral de l'habitatge situat al carrer de Salvador Abril, núm. 43, pta. 5, mancant d'objecte el procediment, i obtingut l'informe favorable de l'Advocacia General de la Generalitat i en aplicació de l'article 25 de la Llei 39/2015, d'1 d'octubre, del procediment administratiu comú de les administracions públiques, amb data 16 de març de 2020, la Direcció General del Sector Públic i Patrimoni va dictar una resolució per la qual es declarava acabat el procediment. Aquesta resolució va ser publicada en el Diari Oficial de la Generalitat Valenciana el 20 de març de 2020 i en la pàgina web de la conselleria.  
Amb data 24 de març de 2022, la Comunitat de Propietaris del carrer del Pintor Salvador Abril, 43, de València, sol·licita reinici d'expedient i al·lega correcció en el certificat de defunció del cognom de la causant. Per a això, aporta el certificat de naixement; la Interlocutòria del Registre Civil Exclusiu núm. 1 de València, pel qual s'acorda «la rectificació de la inscripció de defunció d'Hortensia Montes Juan, que consta en el Tom Pàgina, de la Secció 3a d'aquest Registre Civil de València, en el sentit de fer figurar en aquesta que el primer cognom de la morta és Motes», i també el certificat de defunció corregit.  
Vista la documentació aportada per la comunitat de propietaris denunciant; que la causant va estar empadronada a l'Ajuntament de València fins a l'1 d'abril de 1986; que el seu lloc de naixement és València; que no va atorgar testament, i que, en principi, no consta l'existència de persones amb dret a heretar, és procedent adoptar un nou acord d'incoació.  
  
Fonaments de dret  
D'acord amb el que estableixen l'article 14.6 del Codi Civil; l'article 71.1.c de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques, s'incoa l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereu abintestat d'Hortensia Motes Juan, d'acord amb el que es preveu en l'article 43.3 de la Llei 14/2003, de 10 d'abril, de patrimoni de la Generalitat i en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i les comprovacions que calga per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o la persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la causant i els béns i drets de la seua titularitat que es considere necessari per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 31 de març de 2022.- La directora general del Sector Públic i Patrimoni: Isabel Castelló García.